દિલ્હી : સુપ્રીમ કોર્ટ આજે અયોધ્યામાં રામ મંદિર અને બાબરી મસ્જિદ વિવાદ મામલે સુનવણી કરશે. સુપ્રીમ કોર્ટના મુખ્ય ન્યાયાધીશ જસ્ટિસ દિપક મિશ્રાની આગેવાની વાળી બેંચમાં પાછલી સુનવણીમાં તે વાત સાફ કરવામાં આવી છે કે આ નિર્ણયને હવે ટાળવામાં નહીં આવે. આ મામલે સુપ્રીમ કોર્ટે મુસ્લિમ પક્ષકારની તરફથી દિગ્ગજ કોંગ્રેસ નેતા અને વકીલ કપિલ સિબ્બલે પહેલા જણાવ્યું હતું કે કોર્ટે અકારણ જ આ મામલાની જલ્દીથી સુનવણી કરવા માંગે છે. તેમણે કોર્ટથી કહ્યું કે આ મામલે સુનવણી જુલાઇ 2019 પછી એટલે કે લોકસભાની ચૂંટણી પછી જ થવી જોઇએ. ગત સુનવણીમાં કપિલ સિબ્બલે કહ્યું હતું કે આ સાધારણ વિવાદ નથી અને આ મામલે સુનવણીથી દેશની રાજનીતિના ભવિષ્ય પર મોટી અસર થશે. સિબ્બલ અને અન્ય વકીલો તથા મુસ્લિમ સંગઠનો તરફથી આ મામલે સંવૈધાનિક બેંચને રેફર કરવાની વાત પણ કરવામાં આવી હતી. જો કે બીજી તરફ રામ લલા ટ્રસ્ટ તરફથી દેશના જાણીતા વકીલ હરીશ સાલ્વે અને સીએશ વૈદ્યનાથને કોર્ટને આ અંગે જલ્દી જ નિર્ણય જાહેર કરવાની માંગ કરી હતી.